open-index/open-wikipedia-markdown huggingface dataset:
2440 Εκπαίδευση

Η **Εκπαίδευση (Educatio)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,1. Ανακαλύφθηκε το 1978 από τους Αμερικανούς αστρονόμους Έλινορ Χέλιν και Σελτ Μπας, που παρατηρούσαν από το Αστεροσκοπείο του Πάλομαρ, και πήρε το όνομά της προς τιμή της εκπαιδεύσεως.

## Φυσικά χαρακτηριστικά
Τα φυσικά χαρακτηριστικά της Εκπαιδεύσεως είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Εκπαιδευση
Ρίτσαρντ Μπράιαν

Ο **Ρίτσαρντ Χάντσον "Ντικ" Μπράιαν** (αγγλικά:*Richard Hudson "Dick" Bryan*) (γεννήθηκε 16 Ιουλίου 1937) είναι Αμερικανός πολιτικός του Δημοκρατικού κόμματος. Υπήρξε ο 25ος Κυβερνήτης της πολιτείας της Νεβάδα από το 1983 μέχρι το 1989 και χρημάτισε Γερουσιαστής των Ηνωμένων Πολιτειών από τη Νεβάδα από το 1989 μέχρι το 2001.

## Πρώιμος βίος
Ο Μπράιαν γεννήθηκε στην Ουάσινγκτον, Π.Κ. and graduated from the University of Nevada at Reno in 1959 where he was a member of Alpha Tau Omega.  He earned his law degree from the University of California, Hastings College of Law. Το 1963 έγινε δεκτός στον δικηγορικό κλάδο.

## Πολιτική καριέρα
### 1972-1989
Ο Μππράιαν χρημάτισε μέλος της Γερουσίας της Νεβάδα από το 1972 μέχρι το 1978. Το 1979 ο Μπράιαν έγινε Γενικός Εισαγγελέας της Νεβάδα, και έμεινε στη θέση αυτή μέχρι το 1983. Επίσης, ο Μπράιαν ήταν Κυβερνήτης της Νεβάδα μεταξύ 1983 και 1989.

### Γερουσία των ΗΠΑ (1989-2001)
Ο Μπράιαν εκπροσώπησε  τη Νεβάδα στη Γερουσία των ΗΠΑ από το 1989 μέχρι το 2001. Ο Γερουσιαστής Μπράιαν συμμετείχε στις ακόλουθες Επιτροπές της Γερουσίας: Finance, Banking, Vice Chairman-U.S. Senate Select Committee on Intelligence and Commerce. He chose not to run for re-election in 2000.

## Αναφορές


## Εξωτερικοί σύνδεσμοι
* Ρίτσαρντ Μπράιαν στο *Biographical Directory of the United States Congress*
* How Richard Bryan destroyed the NASA's SETI project
* Richard H Bryan's current professional page 

 

 

 

 

Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Γερουσιαστές των ΗΠΑ
Κατηγορία:Κυβερνήτες της Νεβάδα
2434 Μπέιτσον

Ο **Μπέιτσον (Bateson)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,1. Ανακαλύφθηκε το 1981 από τους Νεοζηλανδούς αστρονόμους Άλαν Τσαρλς Τζίλμορ και Πάμελα Κιλμάρτιν, που παρατηρούσαν από το Αστεροσκοπείο του Πανεπιστημίου Μάουντ Τζων στη Νέα Ζηλανδία, και πήρε το όνομά του προς τιμή του συμπατριώτη τους αστρονόμου Φρανκ Μέιν Μπέιτσον (*Frank Maine Bateson*).

## Φυσικά χαρακτηριστικά
Τα φυσικά χαρακτηριστικά του Μπέιτσον είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπειτσον
2441 Χιμπς

Ο **Χιμπς (Hibbs)** είναι ένας μικρός αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 13,90. Ανακαλύφθηκε το 1979 από τους Αμερικανούς αστρονόμους Έλινορ Χέλιν και Σελτ Μπας, που παρατηρούσαν από το Αστεροσκοπείο του Σάιντινγκ Σπρινγκ της Αυστραλίας, και πήρε το όνομά του από το επώνυμο των Αλ και Μαρκ Χιμπς, φίλων ενός από τους Χέλιν και Μπας.

## Φυσικά χαρακτηριστικά
Η μέση διάμετρος του Χιμπς εκτιμάται σε 9,93 χιλιόμετρα, ενώ το γεωμετρικό άλβεδό του είναι 0,0494. Είναι άγνωστο αν και με ποια περίοδο περιστρέφεται ο Χιμπς γύρω από τον εαυτό του.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χιμπς
Λιμπόπο

Ο **Λιμπόπο** (*Limpopo*) είναι ποταμός της νοτιοανατολικής Αφρικής. Έχει μήκος περίπου 1.750 χιλιόμετρα.

Πηγάζει από τις βόρειες πλαγιές της οροσειράς Βιτβάτερσραντ – κοντά στο Γιοχάνεσμπουργκ – και εκβάλλει στον Ινδικό ωκεανό. Διαγράφει έναν μεγάλο κύκλο γύρω από το υψίπεδο του Τράνσβααλ και χωρίζει κατά ένα μέρος τη Νοτιοαφρικανική Δημοκρατία και την Μποτσουάνα, ορίζοντας στα βόρεια ολόκληρη τη μεθόριο μεταξύ Νοτιοαφρικανικής Δημοκρατίας και Ζιμπάμπουε.

Ο Λιμπόπο είναι γνωστός στις πηγές του ως Ποταμός των Κροκοδείλων.

Κατηγορία:Ποταμοί της Νότιας Αφρικής
Κατηγορία:Ποταμοί της Μποτσουάνας
Κατηγορία:Ποταμοί της Ζιμπάμπουε
Κατηγορία:Ποταμοί της Μοζαμβίκης
Κατηγορία:Ποτάμια σύνορα
Τζέιμς Λ. Μπρουκς

Ο **Τζέιμς Λόρενς Μπρουκς** (Αγγλικά:*James Lawrence Brooks*) (γεννήθηκε 9 Μαΐου 1940) είναι Αμερικανός σκηνοθέτης, παραγωγός και σεναριογράφος. Ο Μπρουκς βραβεύτηκε με Όσκαρ Σκηνοθεσίας για την ταινία του 1984 *[[Σχέσεις στοργής]] (Terms of Endearment)*, ενώ είναι επίσης γνωστός για τη σκηνοθεσία των ταινιών *Το Κύκλωμα (Broadcast News, 1987)* και *[[Καλύτερα δε γίνεται]] (As Good as it Gets, 1997)*. 

## Παραπομπές


## Εξωτερικοί σύνδεσμοι
* 

Κατηγορία:Αμερικανοί σεναριογράφοι
Κατηγορία:Αμερικανοί σκηνοθέτες
Κατηγορία:Βραβευμένοι με Όσκαρ Καλύτερης Σκηνοθεσίας
Φρανσουά-Εμίλ Αντρέ

Ο **Φρανσουά-Εμίλ Αντρέ** (*François-Émile André*) υπήρξε Γάλλος αρχιτέκτονας και σχεδιαστής επίπλων του 20ου αιώνα καθώς και ένας από τους ιδρυτές του κινήματος Αρ Νουβό. Ήταν γιος του αρχιτέκτονα Σαρλ Αντρέ και πατέρας δυο ακόμα αρχιτεκτόνων, του Ζακ και του Μισέλ Αντρέ.

Δεν είναι τόσο γνωστός στις μέρες μας αλλά το ύφος και η συμβολή του στο Αρ Νουβό έχει επηρεάσει πολλούς σύγχρονούς αρχιτέκτονες, καθώς και πολλούς τουρίστες που πηγαίνουν στη Γαλλία για να δουν τα παραδείγματα αυτού του ύφους.

Πέθανε στις 10 Μαρτίου το 1933.

## Βιογραφία
thumb|F54-Nancy-Maisons-Huot
thumb|F54 Nancy immeubles-Lombard-France-Lanord
Ο Émile André γεννήθηκε στο Νανσύ της Γαλλίας στις 22 Αυγούστου του 1871 και έζησε το μεγαλύτερο μέρος της ζωής του εκεί. Σπούδασε Αρχιτεκτονική στη διάσημη Σχολή Καλών Τεχνών (Beaux-Arts) του Νανσύ και συνέχισε τις σπουδές του στο Παρίσι. Σε νεαρή ηλικία, από το 1894 έως και την αλλαγή του αιώνα, ταξίδεψε στην Ιταλία, τη Βόρεια Αφρική και τη Μέση Ανατολή,η οποία επηρέασε και το ύφος του. Από τα ταξίδια του κρατούσε σημειωματάρια τα οποία περιελάμβαναν φωτογραφίες, σκίτσα, ζωγραφιές και σημειώσεις. Το 1900 επέστρεψε στο Νανσύ όπου και εργάστηκε στο αρχιτεκτονικό γραφείο του πατέρα του.

Το 1901 ο Εμίλ Αντρέ πήρε τη θέση του καθηγητή των εφαρμοσμένων τεχνών και της αρχιτεκτονικής στη Σχολή του Νανσύ όπου δίδαξε για πολλά χρόνια και επηρέασε την επόμενη γενιά των Γάλλων αρχιτεκτόνων και καλλιτεχνών μεταξύ των οποίων ήταν και οι δύο γιοι του. Ήταν και εξακολουθεί να θεωρείται ένας από τους σημαντικότερους αρχιτέκτονες της Σχολής Καλών Τεχνών του Νανσύ. Έκτισε πάνω από δώδεκα κτίρια Αρ Νουβό μεταξύ του 1901 και 1912 στο Νανσύ, μερικά από αυτά ήταν και η τράπεζα ΒNP, τα Maison Lew Pins και το Maison Huout.

## Αρ Νουβό
Μαζί με τον καλλιτέχνη και αρχιτέκτονα Εζέν Βαλλέν (Eugene Vallin) ανέπτυξαν τις αρχές του κινήματος Αρ Νουβό. Το κίνημα αυτό γνωστό και ως Νέα Τέχνη, απέρριπτε την επιβίωση η την κατασκευασμένη αναβίωση του «νεκρού» παρελθόντος στο «ζωντανό» παρών της σύγχρονης εποχής και αναζητούσε διεξόδους στα ουδέτερα μορφολογικά συστήματα του γεωμετρικού και φυτικού κόσμου. Άκμασε σαν κίνημα πριν τον Α΄ Παγκόσμιο Πόλεμο και η περίοδος αυτή έμεινε γνωστή στη Γαλλία ως Μπελ Επόκ.

## Έργα
*1901-1909 Πύλες του πάρκου SAURUPT
*1902-1904 Βίλα WISTERIA 
*1903 TOWNHOUSES HUOT
*την Τράπεζα ΒNP
*τα Maison Lew Pins 
*το Maison Huout

## Βιβλιογραφία

*Edmond Delaire, Les Architectes Élèves à l'École des Beaux-Arts 1793-1907 (Paris: Librarie de Construction Moderne, 1907).

Κατηγορία:Γάλλοι αρχιτέκτονες
Κατηγορία:Σχεδιαστές επίπλων
Αμερικάνικο κουνέλι

Το **Αμερικάνικο κουνέλι** είναι μία ράτσα κουνελιού που προέρχεται από τις ΗΠΑ. Ήταν μία από τις πρώτες ράτσες που αναγνωρίστηκαν από τον Αμερικάνικο Οργανισμό Εκτροφείων Κουνελιών(ΑΟΕΚ) το 1917. Σύμφωνα με τα πρότυπα του ΑΟΕΚ το αμερικάνικο κουνέλι έχει σχήμα Μαντολίνου. Επίσης έχει "γλυκό" ταμπεραμέντο και τα θηλυκά είναι πολύ καλές μητέρες. Όπως όλα τα κατοικίδια κουνέλια έτσι και η Αμερικάνικη ποικιλία ανήκει στο είδος *Oryctolagus cuniculus*. 

## Χρώμα
Σύμφωνα με τον ΑΟΕΚ το αμερικάνικο κουνέλι ανήκει στα "μπλε" κουνέλια και έχει το βαθύτερο, το πιο σκούρο χρώμα από όλα τα μπλε κουνέλια. Το καλύτερο χρώμα θεωρείται ότι είναι το "πλούσιο, ομοιόμορφο, σκούρο μπλε χρώμα χωρίς άσπρες ή άλλου χρώματος τρίχες".

Μία άλλη ποικιλία που είναι γνωστή σαν *Άσπρο αμερικάνικο κουνέλι* αναγνωρίστηκε το 1925. Δημιουργήθηκε από την μίξη μπλε αμερικάνικου κουνελιού με διάφορες λευκές φυλές. Το Άσπρο αμερικάνικο κουνέλι έχει πάντα κόκκινα μάτια και κάθε άλλο χρώμα ματιών εκτός από το κόκκινο δεν αναγνωρίζεται.

## Σχήμα
Το πρότυπο της φυλής απαιτεί τα αμερικάνικα κουνέλια να έχουν σχήμα Μαντολίνου και μεγάλη οσφυική χώρα, σε αντίθεση με άλλες πιο δημοφιλής ράτσες όπως το κουνέλι Νέας Ζηλανδίας και το κουνέλι Καλιφόρνιας. Λόγο του σχήματος του σώματος όταν επιδεικνύεται στέκεται σε μία ελαφρός διαφορετική στάση από τις άλλες ράτσες για να προβληθούν καλύτερα τα χαρακτηριστικά του.

Τα αμερικάνικα είναι κουνέλια μεσαίου μεγέθους. Τα ενήλικα ζυγίζουν γύρω στα 5½ κιλά και τα θηλυκά είναι ελαφρός βαρύτερα από τα αρσενικά.

## Ιστορία
Το μπλε αμερικάνικο κουνέλι δημιουργήθηκε το 1917 από τον εκτροφέα Λέβις Η. Σαλισμπέρυ, στο Πασαντένα της Καλιφόρνιας. Ήταν η πρώτη ράτσα που δημιουργήθηκε τις ΗΠΑ. Ο Σαλισμπέρυ δεν αποκάλυψε τι φυλές χρησιμοποίησε για να φτιάξει αυτήν την ποικιλία αλλά από το σχήμα του σώματος και άλλα χαρακτηριστικά οι ειδικοί συμπεραίνουν ότι πιθανόν το είχε χρησιμοποιήσει Μπλε κουνέλι Βιέννης, Κουνέλι Μπεβερέν, Αυτοκρατορικό κουνέλι και Φλαμανδικούς γίγαντες. Η αντιγραφή της ανάπτυξης αυτής της φυλής είναι αδύνατη λόγο της εξαφάνισης της αυτοκρατορικής φυλής. Παλαιότερα χρησιμοποιούταν ευρέως για το κρέας και την γούνα του αλλά σήμερα έχει γίνει αρκετά σπάνιο.

## Παραπομπές


Κατηγορία:Ράτσες κουνελιού
Λούις Σάλλιβαν

Ο **Λούις Χένρι Σάλλιβαν** (*Louis Henry Sullivan*, 3 Σεπτεμβρίου 1856 – 14 Απριλίου 1924) ήταν Αμερικανός αρχιτέκτονας. Θεωρείται από πολλούς ο δημιουργός των μοντέρνων ουρανοξυστών.

## Βιογραφία
Γεννήθηκε στις 3 Σεπτέμβρη του 1856 στη Βοστώνη της Μασαχουσέτης. Ο πατέρας του ήταν Ιρλανδός ενώ η μητέρα του είχε καταγωγή από τη Γερμανία και την Ελβετία. Πέρασε την παιδική του ηλικία στη φάρμα του παππού του, όπου και έμαθε τα πάντα γύρω από τη φύση. Η αρχιτεκτονική όμως τον είχε κερδίσει από μικρή ηλικία, όταν περιπλανιόταν στους δρόμους της Βοστώνης περιεργαζόμενος τα κτίρια της πόλης.

Κατά τη διάρκεια της φοίτησης του στο γυμνάσιο γνώρισε τον καθηγητή Μόζις Γούλσον, από τον οποίο και επηρεάστηκε βαθύτατα. Κατά το δεύτερο έτος του γυμνασίου αποφάσισε να δώσει εισαγωγικές εξετάσεις στο Ινστιτούτο Τεχνολογίας της Μασαχουσέτης, στο οποίο και εισήχθη. Ένα χρόνο μετά το εγκατέλειψε μετακομίζοντας στη Φιλαδέλφεια, όπου εργάστηκε στο γραφείο των Χιούιττ και Φέρνες (Hewitt & Furness) μόλις για μισό χρόνο, όταν αναγκάστηκε να το εγκαταλείψει. Τότε, επισκέφτηκε το Σικάγο για άλλους έξι μήνες πριν ταξιδέψει στο Παρίσι για να εισαχθεί επιτυχώς στη Σχολή Καλών Τεχνών. Παρ' όλα αυτά, δεν βρήκε εκεί αυτό που αναζητούσε. Έτσι, επέστρεψε στην Αμερική, στο Σικάγο. Εκεί, τον προσέλαβε ο Ντάνκμαρ Άντλερ και ένα χρόνο αργότερα έγινε συνεργάτης της εταιρίας του. Αυτή είναι και η απαρχή των παραγωγικών του χρόνων. 
thumb|left|250px|Το Ωδείο του Σικάγου ήταν ένα από τα πρώτα έργα του Σάλλιβαν
Ένα από τα πρώτα του έργα είναι το Ωδείο του Σικάγου (Chicago Auditorium). Χτίστηκε το 1889 σε συνεργασία με τον Ντάνκμαρ Άντλερ. Περιελάμβανε θέατρο 4.200 θέσεων, ξενοδοχείο καθώς και γραφεία. Συνάντησαν πολλές δυσκολίες καθώς οι καινούργιες ανακαλύψεις ήταν δύσκολο να ενταχθούν στα σχέδια, όμως ο νεαρός αρχιτέκτονας ξεπέρασε επιτυχώς τις δυσκολίες.

Επόμενο σημαντικό έργο ήταν το Wainwright Building (1891) στο Σεντ Λούις. Ο σκελετός του κτιρίου είναι μεταλλικός, κατασκευασμένος από λεπτές διατομές, ενώ απ' έξω "ντύνεται" με κάτι τελείως διαφορετικό. Το υλικό επένδυσης είναι τούβλο με διακοσμητικά από τερακότα.

Άλλα αξιόλογα κτίρια του Σάλιβαν είναι το θέατρο Γκάρρικ (Garrick Theatre) (1890) στο Σικάγο μαζί με το Χρηματιστήριο του Σικάγου (Chicago Stock Exchange Building) (1894), το κτίριο Γκουάντυ (Guaranty Building) στo Μπάφαλο της Νέας Υόρκης (1895), το πολυκατάστημα Κάρσον Πίρι Σκοτ (Carson Pirie Scott Department Store) στο Σικάγο και πολλά άλλα.

Απεβίωσε στις 14 Απριλίου 1924 σε ηλικία 67 ετών στο Σικάγο του Ιλινόις.

## Παραπομπές


## Βιβλιογραφία
*"The idea of Louis Sullivan" - Szarkowski 
*"The autobiography of an idea" - Louis H. Sullivan

## Εξωτερικοί σύνδεσμοι
* 

Κατηγορία:Αμερικανοί αρχιτέκτονες
Κατηγορία:Μοντερνιστές αρχιτέκτονες
Κωνσταντίνος Γεροκωστόπουλος

Ο **Κωνσταντίνος Γεροκωστόπουλος**, (Ήπειρος 1865 - Αθήνα 26 Νοεμβρίου 1921), ήταν Έλληνας έμπορος και πολιτικός.
## Βιογραφία
Ασχολούνταν με το εμπόριο κι έμενε στην Πάτρα όπου είχε έρθει η οικογενειά του από την Ήπειρο. Ήταν ανηψιός του πολιτικού Αχιλλέα Γεροκωστόπουλου όπου είχε δώσει το όνομα του στον γιο του Αχιλλέα επίσης πολιτικό. Εκλέχτηκε βουλευτής Πατρών με το κόμμα του Δ. Ράλλη στις εκλογές του 1902, ήταν παντρεμένος με την Μαρία Ρούφου. Ήταν υπουργός επί των Εκκλησιαστικών και της Δημοσίας Εκπαιδεύσεως στην Κυβέρνηση Δημητρίου Ράλλη 1909. Επίσης ήταν πληρεξούσιος στην εθνοσυνέλευση του 1920.

Πέθανε την Παρασκευή 26 Νοεμβρίου 1921 στην κλινική Μ. Γερουλάνου της Αθήνας όπου νοσηλευόταν επί πενταήμερου. Έπασχε από καρκίνο του ήπατος και σύμφωνα με την διάγνωση των ιατρών της κλινικής έπρεπε να κάνει άμεσα εγχείρηση πάνω στην οποία πέθανε. Η νεκρώσιμος ακολουθία και ταφή του έγινε στην Πάτρα.

## Παραπομπές


Κατηγορία:Βουλευτές Πατρών
Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Εκλογές της Γερουσίας των Ηνωμένων Πολιτειών 2000 στη Μινεσότα

Η **εκλογή της Γερουσίας των Ηνωμένων Πολιτειών στην Μινεσότα το 2000** διεξάχθηκε στις 7 Νοεμβρίου 2000για να επιλεγεί ο Γερουσιαστής των ΗΠΑ από την πολιτεία της Μινεσότα. Ο αγώνας αυτός έφερε αντιμέτωπους τον Ρεπουμπλικανό Γερουσιαστή Ροντ Γκραμς ενάντια στον Πολιτειακό Εκτιμητή της Μινεσότα Μαρκ Ντέιτον. Ο Ντέιτον κέρδισε με 48,83% των ψήφων έναντι 43,29% του Γκραμς.

## Μείζονες υποψήφιοι
### DFL
*Μαρκ Ντέιτον, Πολιτειακός Εκτιμητής

### Ρεπουμπλικανοί
*Ροντ Γκραμς, εν ενεργεία γερουσιαστής των ΗΠΑ

Μινεσοτα
Γερουσια 2000
Στατιστικό δείγμα

Στη Στατιστική με τον όρο **δείγμα** και εξ αυτού **στατιστικό δείγμα** χαρακτηρίζεται ένα οποιοδήποτε αντιπροσωπευτικό μέρος ενός στατιστικού πληθυσμού.

## Γενικά
Ειδικότερα όταν πρόκειται για στατιστικούς πληθυσμούς ιδιαίτερα πολυπληθείς σε στατιστικές μονάδες όπου η συλλογή στατιστικών δεδομένων καθίσταται ιδιαίτερα χρονοβόρα αλλά και οικονομικά ασύμφορη, εκτός του ότι πολλές φορές καθίσταται και αδύνατη, τότε αντί πλήρους απογραφής των στατιστικών μονάδων όλου του πληθυσμού, η στατιστική έρευνα, δηλαδή ο στατιστικολόγος, περιορίζεται στην έρευνά του σ΄ ένα υποσύνολο του πληθυσμού που καλείται *στατιστικό δείγμα* όπου τα εξ αυτού λαμβανόμενα στατιστικά στοιχεία γενικεύονται συμπερασματικά για όλο τον στατιστικό πληθυσμό. Η συλλογή στατιστικών στοιχείων από στατιστικό δείγμα ονομάζεται δειγματοληψία. Τα δε συμπεράσματα που θα προκύψουν από το στατιστικό δείγμα προκειμένου να είναι αξιόπιστα θα πρέπει να ισχύουν με ικανοποιητική ακρίβεια για ολόκληρο τον πληθυσμό στον οποίο ανήκει. 
Συνεπώς βασική προϋπόθεση για να συμβεί αυτό είναι η σωστή επιλογή του δείγματος, δηλαδή να είναι όπως λέγεται **αντιπροσωπευτικό**. Στη πράξη αντιπροσωπευτικό δείγμα χαρακτηρίζεται εκείνο που έχει επιλεγεί κατά τέτοιο τρόπο, ώστε κάθε στατιστική μονάδα του πληθυσμού να έχει την ίδια δυνατότητα, ή πιθανότητα, της επιλογής του στο δείγμα.

Μετά τα παραπάνω καθίσταται σαφές ότι η επιλογή του στατιστικού δείγματος δεν είναι τις περισσότερες φορές εύκολη υπόθεση αλλά αντίθετα μια ιδιαίτερα δύσκολη αλλά και σοβαρή διαδικασία, όπου το παραμικρό λάθος προσδιορισμού του αν συμβεί το βέβαιο θα είναι ολόκληρη η έρευνα όχι μόνο να χάσει την αξιοπιστία της, αλλά πολύ χειρότερο να οδηγήσει σε λανθασμένα συμπεράσματα με απρόβλεπτες εξελίξεις επί αποφάσεων που θα ληφθούν ένεκα αυτών, ιδιαίτερα σε θέματα οικονομικής πολιτικής.

## Πηγές
* UNESCO "Λεξικό Κοινωνικών Όρων" (Ελληνική Έκδοση) 3 τόμοι, Εκδ. Ελληνική Παιδεία Αθήναι 1972, τομ.3ος, σελ.865.
* ΥΠΕΠΘ - Παιδαγωγικό Ινστιτούτο, συλλογικό έργο των Λεων. Αδαμόπουλο, Χαραλ. Δαμιανού, Ανδ. Σπέρκου "Μαθηματικά και Στοιχεία Στατιστικής" ΟΕΔΒ - Αθήνα 1999, σελ.60.
* Συλλογ. έργο των Π. Κικιλίας, Δ. Παλαμούρδας, Α. Πετράκης, Δ. Τσουκαλάς "Στατιστική - Πιθανότητες" Εκδ. Δηρος - Αθήνα 2001,  ISBN 960-8271-07-X, σελ.18-19.

Δείγμα
Αχιλλέας Κ. Γεροκωστόπουλος

Ο **Αχιλλέας Γεροκωστόπουλος** (Πάτρα 1909 - Παρίσι, Μάρτιος 1988), ήταν Έλληνας νομικός και πολιτικός από την Αχαΐα. Ανάμεσα στα άλλα, χρημάτισε υπουργός Παιδείας από τις 11 Απριλίου 1954 ως 29 Φεβρουαρίου 1956 και από την 1η Ιουνίου 1957 ως 5 Μαρτίου 1958.

## Πρώτα χρόνια και σπουδές
Γεννήθηκε στην Πάτρα. Ήταν γιος του Κωνσταντίνου Γεροκωστόπουλου, επίσης πολιτικού και της Μαρίας Ρούφου. Είχε σπουδάσει νομικά και άσκησε τη δικηγορία. Γιος του είναι ο Κωνσταντίνος Γεροκωστόπουλος που ακολούθησε το διπλωματικό σώμα.

## Πολιτική καριέρα
Είχε εκλεγεί βουλευτής Αχαΐας στις εκλογές 1950, 1951, 1952, 1956, 1958, 1961, 1963 και 1964. Ήταν υπουργός Εθνικής Παιδείας και Θρησκευμάτων στην Κυβέρνηση Κωνσταντίνου Γ. Καραμανλή 1955 και στην Κυβέρνηση Κωνσταντίνου Γ. Καραμανλή 1956. Ήταν υφυπουργός Προεδρίας της Κυβερνήσεως στην Κυβέρνηση Κωνσταντίνου Γ. Καραμανλή 1961 και υφυπουργός Εξωτερικών στην Κυβέρνηση Παναγιώτη Κανελλόπουλου 1967 .

Ως υπουργός Παιδείας και Θρησκευμάτων το 1957 συνόδευσε τη σορό του Καζαντζάκη παρότι τον είχε αφορίσει η εκκλησία.

Τον Οκτώβριο του 1981 εξελέγη ευρωβουλευτής, στις πρώτες εκλογές για το Ευρωπαϊκό Κοινοβούλιο, με τη ΝΔ. Υπηρέτησε στη θέση αυτή έως το 1985.

Πέθανε στο Παρίσι και κηδεύτηκε στις 29 Μαρτίου 1988.

## Παραπομπές


## Πηγές
* 

Κατηγορία:Βουλευτές Αχαΐας
Κατηγορία:Έλληνες υπουργοί Εθνικής Παιδείας και Θρησκευμάτων
Κατηγορία:Έλληνες υφυπουργοί Προεδρίας
Κατηγορία:Έλληνες υφυπουργοί Εξωτερικών
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
Στατιστική μονάδα

Στη Στατιστική ως **μονάδα** και εξ αυτού **στατιστική μονάδα** χαρακτηρίζεται κάθε μέλος - οντότητα ενός στατιστικού πληθυσμού, ή στατιστικού δείγματος. Έτσι στατιστική μονάδα μπορεί να είναι πρόσωπο, ζώο, φυτό, αντικείμενο, φαινόμενο, επιχείρηση, μέτρηση που επαναλαμβάνεται, (π.χ. θερμομετρική, σφυγμομετρική κ.λπ.), αλλά και σε ευρύτερη έρευνα γεωγραφικός χώρος (π.χ. νήσος, λιμένας, αεροδρόμιο κ.ά.), επαγγελματική δραστηριότητα, λαός, ήπειρος ακόμα και γαλαξίας σε συμπαντική αστρονομική έρευνα.

* Η στατιστική μονάδα δεν θα πρέπει να συγχέεται με το στατιστικό στοιχείο. Για παράδειγμα οι προθέσεις ενός ψηφοφόρου (στατ. μονάδας) είναι  στατιστικά στοιχεία αυτής της μονάδας, ομοίως οι αφιξο-αναχωρήσεις πλοίων από ένα λιμένα, το γένος, η ηλικία και η επαγγελματική κατάρτιση των απασχολουμένων σε μία επιχείρηση κ.λπ.

## Διάκριση
Οι στατιστικές μονάδες, ανάλογα με την μέθοδο έρευνας που ακολουθείται διακρίνονται σε:
# Μονάδες παρατήρησης
# Πειραματικές μονάδες
# Απογραφικές μονάδες
# Δειγματοληπτικές μονάδες.

## Πηγές
* UNESCO "Λεξικό Κοινωνικών Όρων" (Ελληνική Έκδοση) 3 τόμοι, Εκδ. Ελληνική Παιδεία Αθήναι 1972, τομ.3ος, σελ.865.
* ΥΠΕΠΘ - Παιδαγωγικό Ινστιτούτο, συλλογικό έργο των Λεων. Αδαμόπουλο, Χαραλ. Δαμιανού, Ανδ. Σπέρκου "Μαθηματικά και Στοιχεία Στατιστικής" ΟΕΔΒ - Αθήνα 1999, σελ.60.
* Συλλογ. έργο των Π. Κικιλίας, Δ. Παλαμούρδας, Α. Πετράκης, Δ. Τσουκαλάς "Στατιστική - Πιθανότητες" Εκδ. Δηρος - Αθήνα 2001,  ISBN 960-8271-07-X, σελ.18-19.

Μονάδα
Βραβεία Critics' Choice του 2012

Κατά τη διάρκεια της **18<sup>ης</sup> απονομής των Critics’ Choice Awards**, που πραγματοποιήθηκε στις 10 Ιανουαρίου 2013 στο *Barker Hangar* του αεροδρομίου της Σάντα Μόνικα, τιμήθηκαν  οι ηθοποιοί, οι δημιουργοί και τα έργα του αμερικανικού κινηματογράφου που ξεχώρισαν μέσα στο έτος 2012.

Τα βραβεία ψήφισαν τα περισσότερα από 270 μέλη της Broadcast Film Critics Association, της μεγαλύτερης ένωση κριτικών στις Ηνωμένες Πολιτείες και τον Καναδά. Οι υποψηφιότητες ανακοινώθηκαν στις 11 Δεκεμβρίου 2012. Η τελετή μεταδόθηκε ζωντανά από το τηλεοπτικό δίκτυο CW.
## Υποψηφιότητες
Η ταινία *[[Λίνκολν (ταινία 2012)|Λίνκολν]]* συγκέντρωσε 13 υποψηφιότητες στα Critics’ Choice Movie Awards, αριθμό ρεκόρ που «εκθρονίζει» το *[[Μαύρος κύκνος (ταινία, 2010)|Μαύρο Κύκνο]]* των 11 υποψηφιοτήτων το 2011. Από κοντά ακολουθεί το μιούζικαλ *[[Οι Άθλιοι (ταινία 2012)|Οι άθλιοι]]*, ενώ εντύπωση προξένησαν οι 10 υποψηφιότητες του *[[Οδηγός αισιοδοξίας|Οδηγού αισιοδοξίας]]* του Ντέιβιντ Ο. Ράσελ. *[[Η Ζωή του Πι (ταινία)|Η ζωή του Πι]]* κέρδισε 9 υποψηφιότητες και οι ταινίες *[[Επιχείρηση: Argo]]*, *[[The Master (ταινία 2012)|The Master]]* και *[[Skyfall]]* από 7 υποψηφιότητες.

Στις γυναικείες ερμηνείες ξεχώρισε η Τζένιφερ Λόρενς με υποφιότητες για 4 βραβεία (συμπεριλαμβανομένης της ομαδικής ερμηνείας), ενώ στους άνδρες ο συμπρωταγωνιστής της στον *[[Οδηγός αισιοδοξίας|Οδηγό αισιοδοξίας]]*, Μπράντλεϊ Κούπερ, προτάθηκε για 3. Από 2 υποψηφιότητες συγκέντρωσαν η Τζούντι Ντεντς για την ταινία δράσης *[[Skyfall]]* και η νεαρή Κουβενζανέ Γουόλις για τα τρυφερά *[[Τα μυθικά πλάσματα του νότου|Μυθικά Πλάσματα του Νότου]]*.

Επιπλέον για πρώτη φορά δόθηκε η δυνατότητα στο κοινό να αναδείξει το αγαπημένο του franchise ταινιών, με το νικητή να ανακοινώνεται ζωντανά στην εκπομπή. Υποψηφίες ήταν οι σειρές ταινιών *Batman, Harry Potter, Indiana Jones, James Bond/007, Lord of the Rings, Spider-Man, Star Trek, Star Wars, Toy Story* και *Twilight*, με το τελευταίο να επικρατεί.

## Βραβεύσεις
Παρά το ρεκόρ υποψηφιοτήτων, το *[[Λίνκολν (ταινία 2012)|Λίνκολν]]* απέσπασε μόλις 3 βραβεία (Α' Ανδρικής Ερμηνείας, Διασκευασμένου Σεναρίου και Μουσικής Επένδυσης). Ταινία της χρονιάς αναδείχθηκε η *[[Επιχείρηση: Argo]]*, για την οποία ο Μπεν Άφλεκ απέσπασε επίσης το Βραβείο Καλύτερης Σκηνοθεσίας. Αξιοσημείωτα, ενώ την ίδια χρονιά ο σκηνοθέτης βραβεύτηκε σε πολλές σημαντικές εκδηλώσεις (όπως και στις Χρυσές Σφαίρες), το όνομά του απουσίαζε παντελώς από τις υποψηφιότητες της Ακαδημίας.

Η ταινία *[[Οδηγός αισιοδοξίας]]* συγκέντρωσε τα περισσότερα βραβεία, 4 στον αριθμό, ενώ ακολουθούν το *[[Λίνκολν (ταινία 2012)|Λίνκολν]]* και η ταινία της σειράς με ήρωα τον Τζέιμς Μποντ, *[[Skyfall]]* με 3 βραβεία.

## Αναλυτικός κατάλογος
Ακολουθούν οι υποψηφιότητες για τα βραβεία. Με έντονη γραμματοσειρά σημειώνονται οι νικητές.

## Παραπομπές


## Εξωτερικοί σύνδεσμοι
* Movie Awards, στον επίσημο ιστότοπο των Critics’ Choice.
* Ανακοίνωση αποτελεσμάτων στο IMDb

2012
Critics' Choice Movie Awards
Celebrate Fairfax!

Το φεστιβάλ **Celebrate Fairfax!** είναι ένας κοινοτικός ετήσιος εορτασμός ο οποίος διεξάγεται κατά το δεύτερο σαββατοκύριακο μετά την  Αναμνηστική Ημέρα (Memorial Day) στο Fairfax County Government Center στην Κομητεία Φέρφαξ, Βιρτζίνια. Το ετήσιο φεστιβάλ δέχεται περισσότερους από 70.000 επισκέπτες κάθε χρόνο.

Προτού ονομαστεί Celebrate Fairfax! Festival, αυτό το ετήσιο γεγονός ήταν γνωστό ως Fairfax Fair.  Το Fair ανάγεται στην αποικιακή περίοδο όπου η Βουλή των Παρέδρων όρισε ένα ετήσιο Fair να διεξάγεαι για να προωθηθεί το εμπόριο, η οικονομική ανάπτυξη και η αίσθηση της κοινότητας.  Υπήρχε ως κερδοσκοπικός οργανισμός από τα τέλη του 18ου για να μέχρι τα μέσα της δεκαετίας του 1940, όταν χροκόπησε μετά από τρία έτη βροχής.  Το 1982 το Συμβούλιο Επιθεωρητών της Κομητείας Φέρφαξ αποφάσισε να  δημιουργήσει και να διεξάγει ένα γεγονός σε επίπεδο κομητείας: το "Fairfax Festival." Η επιτυχία αυτού του γεγονότος οδήγησε στην δημιουργία του μη κερδοσκοπικού Celebrate Fairfax, Inc. το οποίο οργανώνει το φεστιβάλ σήμερα. Το φεστιβάλ Celebrate Fairfax! του 2013 θα λάβει χώρα στις 7-9 Ιουνίου (Παρασκευή, Σάββατο και Κυριακή). 

## Εξωτερικοί σύνδεσμοι
* Official website

Κατηγορία:Βιρτζίνια
Χεϊντάρ Γκιαΐ

Ο **Χεϊντάρ Γκιαΐ Σαμλού** ή **Γιαΐ** (1922 – 1985), (Περσικά: حیدر قلی خان غیایی شاملو, Λατινικό αλφάβητο: *Heydar Ghiai*) είναι Ιρανός αρχιτέκτονας. Αναγνωρίζεται από τις αρχές της δεκαετίας του 50' ως ένας από τους πρωτοπόρους αρχιτέκτονες του μοντέρνου κινήματος στο Ιράν. Τα έργα του παρουσιάζουν πτυχές της μοντέρνας αρχιτεκτονικής της Ευρώπης.

## Βιογραφία
Γεννήθηκε το 1922 στην Τεχεράνη, στο Ιράν. Σπούδασε αρχιτεκτονική στη σχολή καλών τεχνών του Παρισιού, στο École des Beaux-Arts (1948 – 1952). Επιστρέφει στο Ιράν το 1954 και διδάσκει στη σχολή καλών τεχνών. Ο Γκιαΐ κατέχοντας τον τίτλο καθηγητή του πανεπιστημίου της Τεχεράνης, εκπαιδεύει πολλές γενιές νέων αρχιτεκτόνων. Παράλληλα με τη διδασκαλία στο πανεπιστήμιο, ιδρύει και το αρχιτεκτονικό του γραφείο. Εργάζεται ως αρχιτέκτονας αναλαμβάνοντας ιδιωτικά έργα κυρίως στην πρωτεύουσα του Ιράν. Χαρακτηριστικό παράδειγμα αποτελεί το ξενοδοχείο Χίλτον της Τεχεράνης ή το σημερινό Εστεγλάλ όπως ονομάστηκε μετά την ισλαμική επανάσταση, το 1979.

Ο Χεϊντάρ Γκιαΐ αναλαμβάνει το πρώτο του δημόσιο έργο σε συνεργασία με τον περιβόητο συνάδελφό του, τον Μοχσέν Φορουγκί, το κτίριο της βουλής της Τεχεράνης (1954 – 1959). Το έργο αυτό έπαιξε σημαντικό ρόλο στην καριέρα του Γκιαΐ κάνοντάς τον ακόμα πιο ονομαστό αρχιτέκτονα της εποχής του. Η εικόνα του κτιρίου αυτού χρησιμοποιήθηκε κατά του βασιλικού καθεστώτος Παχλαβί στα γραμματόσημα και χαρτονομίσματα της χώρας. Από τα εξίσου σημαντικά δημόσια έργα του αρχιτέκτονα διακρίνεται το κτίριο του υπουργείου υδάτων και ηλεκτρικής ενέργειας (1959), το νοσοκομείο του Μασχάντ (1963) και το κτίριο του υπουργείου γεωργίας (1970).

Διορίζεται ως επίσημος αρχιτέκτονας της βασιλικής αυλής του Σάχη το 1968. Σχεδιάζει τα βασιλικά ανάκτορα στο Φαραχαμπάντ τα οποία δεν πραγματοποιήθηκαν λόγω μη έγκρισης προϋπολογισμού. Την ίδια χρονιά ο Γκιαϊ συμμετέχει στο σχεδιασμό του ιρανικού οίκου της φοιτητικής εστίας στην πανεπιστημιούπολη του Παρισιού σε συνεργασία με τον Claude Parent και André Bloc.

Tο 1979, μετά την ισλαμική επανάσταση και την επικράτηση του νέου πολιτικού καθεστώτος, εγκαταλείπει το Ιράν και εγκαθίσταται με την οικογένειά του στη Γαλλία. Μετά από μερικά χρόνια ο Γκιαΐ ιδρύει το καινούργιο αρχιτεκτονικό του γραφείο μαζί με τους γιους του στις Η.Π.Α, στο Σαν Φρανσίσκο. Ο 41ος δήμαρχος του Σαν Φρανσίσκο, ο Willie L. Brown διακήρυξε την 26η Οκτωβρίου ημέρα “Γκιαΐ και γιοι” προς τιμήν και αναγνώριση των διεθνών αρχιτεκτονικών επιτευγμάτων του Χεϊντάρ Γκιαΐ και των γιων του.

Ο Χεϊντάρ Γκιαΐ αποβίωσε στις 6 Σεπτεμβρίου 1985 στο Αντίμπ, στη Γαλλία.

## Έργα
thumb|200px|Χίλτον της Τεχεράνης
# Βουλή, Τεχεράνη
# Σιδηροδρομικός σταθμός, Μασχάντ
# Ιρανικός οίκος, Παρίσι
# Ξενοδοχείο Χίλτον, Τεχεράνη
# Βίλα Nautica, Τεχεράνη
# Κινηματογράφος Radio City, Τεχεράνη

## Παραπομπές


## Βιβλιογραφία

* F. Ghiai, " Yady az Heydar Ghiai"
* http://azadamirkhizi.blogfa.com/tag/محسن-فروغي

Κατηγορία:Ιρανοί αρχιτέκτονες
Κατηγορία:Πέρσες αρχιτέκτονες
Παναγιώτης Ζίζηλας

Ο **Παναγιώτης Ζίζηλας** (1861-1931) ήταν Έλληνας αρχιτέκτονας την περίοδο που καλείται σήμερα ως μοντερνισμός. Σχεδίασε το Ποσειδώνιο ξενοδοχείο στις Σπέτσες. Η ανέγερση του ξενοδοχείου, σε σχέδιο του αρχιτέκτονα Παν. Ζίζηλα, άρχισε το καλοκαίρι του 1911 και περατώθηκε την άνοιξη του 1914. Ο Ζίζηλας είχε ήδη φτιάξει το αρχοντικό του Ανάργυρου. Το 1914 επίσης κτίστηκε σε σχέδιά του το ξενοδοχείο "Μητρόπολις" (Metropole), ένα από τα πρώτα μεγάλα κτίρια «εκμετάλλευσης», τα οποία δηλαδή προορίζονταν να γίνουν ξενοδοχεία ή πολυτελείς πολυκατοικίες, που κατασκευάστηκαν στην Αθήνα. Έργο του είναι το εκλεκτικιστικό τετραώροφο μέγαρο στη γωνία των οδών Πανεπιστημίου 54 και Μπενάκη, το ξενοδοχείο "Παλλάδιον", το οποίο οικοδομήθηκε το 1915 (έχει χαρακτηριστεί διατηρητέο). Το 1920 χτίστηκε το μέγαρο Σαμαρά, στην Γ’ Σεπτεμβρίου 54, το οποίο όμως κατεδαφίστηκε το 1975. Το 1923 κατασκευάστηκε σε σχέδιά του το τετραώροφο μέγαρο του Γ. Ησαΐα, στη γωνία των οδών Πατησίων και Ιουλιανού. Ο Παναγιώτης Ζίζηλας υπογράφει επίσης τους πίνακες καταμέτρησης του Μεγάρου Δηλαβέρη στην οδό Σωκράτους 47 (Ηρώων Πολυτεχνείου) το οποίο ολοκληρώθηκε το 1915, είναι διατηρητέο κτίριο και αποτελεί έδρα του Δικηγορικού Συλλόγου Πειραιά. 

## Εικόνες

Αρχείο:20190512 179 spetses.jpg|Ξενοδοχείο Ποσειδώνιο, Σπέτσες (1914)
Αρχείο:Ξενοδοχείο Μετροπόλ, Αθήνα 6418.jpg|Ξενοδοχείο Μετροπόλ (1914)
Αρχείο:Μέγαρο Ησαΐα, Αθήνα 9710.jpg|Μέγαρο Ησαΐα, Πατησίων και Ιουλιανού, Αθήνα (1923)
Αρχείο:Megaro Dilaveri Pireas.jpg|Μέγαρο Δηλαβέρη (Δικηγορικός Σύλλογος Πειραιά, Ηρώων Πολυτεχνείου 47, Πειραιάς (1915)


## Παραπομπές


## Βιβλιογραφία
* Ν. Βατόπουλος, *Νέα εποχη για το παλιό "Μετροπόλ*, Καθημερινή 12.10.1997
* Μ. Γ. Μπίρης, *Από τον όψιμο Νεοκλασικισμό ως την ανάδυση του μοντερνισμού 1900-1930*,Ελληνικό Ινστιτούτο Αρχιτεκτονικής-Deutsches Architektur Museum, Αρχιτεκτονική του 20ου αιώνα: Ελλάδα, Αθήνα 2000
* Καταγραφή Monumenta για το Τετραώροφο ξενοδοχείο "Παλλάδιον". Ανακτήθηκε στις 8 Φεβρουαρίου 2022.

Κατηγορία:Έλληνες αρχιτέκτονες
Φέρντιναντ Κράμερ

thumb|Κτίριο που σχεδίασε ο Κράμερ
Ο **Φέρντιναντ Κράμερ** (*Ferdinand Kramer*, 22 Ιανουαρίου 1898 - 4 Νοεμβρίου 1985) ήταν σημαντικός Γερμανός αρχιτέκτονας και βιομηχανικός σχεδιαστής. Ο πατέρας του Κράμερ ήταν ιδιοκτήτης του πιο γνωστού των καταστημάτων καπέλων της Φρανκφούρτης. 

## Βιογραφία
Γεννήθηκε στη Φρανκφούρτη το 1898. Το 1916, αμέσως μετά από το πέρασμα του σχολείου, ο Κράμερ έκανε την στρατιωτική θητεία και παρέμεινε στρατιοτης μέχρι το τέλους του πρώτου παγκόσμιου πολέμου. Το επόμενο έτος σπούδασε στο Bauhaus για μερικούς μήνες πριν εγκαταλείψει τη σχολή, αφού απογοητεύτηκε από το τεχνικό επίπεδό της. Κατόπιν άρχισε μια τρίχρονη αρχιτεκτονική εκπαίδευση στο Μόναχο μαζί με τον Θεοντόρ Φίσερ. Ο Κράμερ επέστρεψε στη Φρανκφούρτη το 1922. Λόγω της πληθώρας αρχιτεκτόνων κατά τη διάρκεια αυτής της περιόδου πληθωρισμού, επικεντρώθηκε στο σχεδιασμό επίπλων για την Θόνετ και στα μεταλλικά προϊόντα, παραδείγματος χάριν την «σομπα Κράμερ», μια σόμπα απο φύλλα λαμαρίνας. Από το 1925 μέχρι το 1930 ο Κράμερ εργάστηκε για το γραφείο του σχεδιασμού πόλεως και προγράμματα κατοικίας Νέα Φρανκφούρτη υπό τον Ερνστ Μαϊ, και ήταν συνεισφέρων στη δεύτερη διάσκεψη του CIAM. Μετά από τις διαφωνίες με το ναζιστικό καθεστώς και την επαγγελματική μη διαθεσιμότητα, ο Κράμερ μετανάστευσε στις Ηνωμένες Πολιτείες το 1938 και εργαστηκε σε ποικίλα προγράμματα, συμπεριλαμβανομένης της εργασίας με τον Νόρμαν Μπελ Γκίντες στα σχέδια για την παγκόσμια έκθεση της Νέας Υόρκης του 1939, σχέδια για τα έπιπλα «knock-down». Ο  Κράμερ έγινε αμερικανικός πολίτης το 1945. Μετά την επιστροφή του στη Γερμανία το 1947, ο Κράμερ δίδαξε και χρησίμευσε ως ο διευθυντής της πολεοδομίας στο "Πανεπιστήμιο Γιόχαν Βόλφαγκ Γκέτε" της Φρανκφούρτης, μέχρι την αποχώρησή του στην ιδιωτική πρακτική το 1964. Παντρεύτηκε την Μπέατε Κράμερ και αργότερα με τη Λόρε Κράμερ, η οποία φροντίζει και την κληρονομιά του.

Κατηγορία:Αμερικανοί βιομηχανικοί σχεδιαστές
Κατηγορία:Αμερικανοί αρχιτέκτονες
Κατηγορία:Γερμανοί αρχιτέκτονες
Κατηγορία:Γερμανοί βιομηχανικοί σχεδιαστές
Δορυφορική αλτιμετρία

Η **δορυφορική αλτιμετρία** είναι μια τεχνολογία που αναπτύχθηκε τα τελευταία 30 περίπου χρόνια και σκοπός της ήταν η παρατήρηση και μελέτη των ιδιοτήτων του θαλάσσιου περιβάλλοντος, της μεταβολής της στάθμης της θάλασσας, των μετακινήσεων των πάγων, της ταχύτητας των ανέμων, του ύψους των κυμάτων και της θερμοκρασίας του νερού. 

Η τεχνική βασίζεται στον υπολογισμό της στιγμιαίας στάθμης της θάλασσας με ένα ραντάρ κυμάτων (περίπου 13 GHz) που βρίσκεται σε τεχνητό δορυφόρο. Το ραντάρ αλτίμετρο του τεχνητού δορυφόρου εκπέμπει παλμούς κατακόρυφα στην επιφάνεια της Γης οι οποίοι ανακλώνται από την επιφάνεια της θάλασσας, επιστρέφουν στο δορυφόρο και μέσω του χρόνου μετάβασης - επιστροφής υπολογίζεται η απόσταση δορυφόρου και στιγμιαίας στάθμης της θάλασσας.  Οι πληροφορίες που παρέχουν τα ανακλώμενα κύματα σε συνδυασμό με τον προσδιορισμό της θέσης του τεχνητού δορυφόρου με μεγάλη ακρίβεια (μέσω GPS, DORIS) δίνουν την δυνατότητα μετρήσεων υψηλής ακρίβειας σχετικά με τις θαλάσσιες μεταβολές.

## Παραπομπές


Κατηγορία:Ωκεανογραφία
Αλτιμετρια
Χαλιφάτο των Ομεϋαδών

Το **Χαλιφάτο των Ομεϋαδών** (ή "Ομαϋαδών" ή "Ομαγιαδών", 661-750 μ.Χ., αραβικά:  الخلافة الأموية) ήταν το δεύτερο από τα τέσσερα μεγάλα ισλαμικά χαλιφάτα που ιδρύθηκαν μετά το θάνατο του Μωάμεθ. Τον πυρήνα του χαλιφάτου αποτελούσε η δυναστεία των Ομεϋαδών, με καταγωγή από τη Μέκκα. Η οικογένεια των Ομεϋαδών είχε πρώτα έρθει στην εξουσία υπό τον τρίτο χαλίφη, Ουθμάν ιμπν Αφφάν (644-656), αλλά το ομεϋαδικό καθεστώς ιδρύθηκε από τον Μωαβία τον Α', επί μακρόν κυβερνήτη της Συρίας, μετά το τέλος του Πρώτου Μουσουλμανικού Εμφύλιου Πολέμου το 661 μ.Χ. Η Συρία παρέμεινε το κύριο φρούριο των Ομεϋαδών έκτοτε, ενώ η Δαμασκός έγινε η πρωτεύουσά τους.

Οι Ομεϋάδες συνέχισαν τις μουσουλμανικές κατακτήσεις, ενσωματώνοντας την περιοχή του Καυκάσου, την Υπερωξιανή, την Ινδική, το Μαγκρέμπ και την Ιβηρική Χερσόνησο (αλ-Ανταλούς, Ανδαλουσία, αλλά με τον όρο αυτό εννοούσαν γενικώς την Ιβηρική Χερσόνησο οι μουσουλμάνοι) στο μουσουλμανικό κόσμο. Στη μεγαλύτερη εδαφική ακμή του, το Χαλιφάτο των Ομεϋαδών κάλυπτε 15 εκατομμύρια τ.χλμ., όντας η μεγαλύτερη αυτοκρατορία που είχε γνωρίσει μέχρι τότε ο κόσμος και η πέμπτη μεγαλύτερη που υπήρξε ποτέ στην έως τώρα ιστορία.

Την ίδια ώρα, η φορολογία των Ομεϋαδών και η διοικητική πρακτική ήταν απολυταρχική, καταπιεστική και άνιση, αντίθετη με τις προσταγές του Ισλάμ. Εν μέσω αντιπαλοτήτων μεταξύ των αραβικών φυλών, η εξουσία τους χτυπήθηκε σκληρά στις επαρχίες εκτός της Συρίας, κυρίως με το Β' Μουσουλμανικό Εμφύλιο Πόλεμο του 680-692 και τη Βερβερική Εξέγερση του 740-743. Κατά τη διάρκεια του Β' Μουσουλμανικού Εμφυλίου Πολέμου, η ηγεσία της δυναστείας των Ομεϋαδών άλλαξε από τον κλάδο-πατριά των Σουφγιανιδών σε εκείνο των Μαρουανιδών.

Καθώς οι συνεχείς εκστρατείες εξήντλησαν τις οικονομικές πηγές και τη δύναμη του κράτους, οι Ομεϋάδες εξασθένησαν ταχύτατα από το Γ' Μουσουλμανικό Εμφύλιο Πόλεμο του 744-747 μ.Χ. και τελικώς ανατράπηκαν από την Επανάσταση των Αββασιδών το 750 μ.Χ. Ένας κλάδος της πατριάς δραπέτευσε διαμέσου της Βόρειας Αφρικής στην αλ-Ανταλούς, όπου ίδρυσε το Χαλιφάτο της Κόρδοβας, που κράτησε μέχρι το 1031 μ.Χ. πριν εκπέσει κι αυτό τελικώς εξαιτίας της Φίτνα (διχόνοια) αλ-Ανταλούς (περίοδος εξεγέρσεων και εμφυλίου πολέμου).

## Οι Ομεϋάδες χαλίφηδες της Δαμασκού
;Σουφγιανίδες
*Μωαβίας Α΄ (661-680)
*Γιαζίντ Α΄ (680-683)
*Μωαβίας Β΄ (683–684)
;Μαρουανίδες
*Μαρουάν Α΄ (684–685) 
*Αμπντ αλ-Μαλίκ ιμπν Μαρουάν (685-705)
*Ουαλίντ Α΄ (705–715)
*Σουλεϊμάν ιμπν Αμπντ αλ-Μαλίκ (715–717)
*Ουμάρ Β΄ (717–720)
*Γιαζίντ Β΄ (720–724)
*Ισάμ ιμπν Αμπντ αλ-Μαλίκ (724–743)
*Ουαλίντ Β΄ (743–744)
*Γιαζίντ Γ΄ (744)
*Ιμπραήμ ιμπν αλ-Ουαλίντ (744)
*Μαρουάν Β΄ (745–750)

## Σουφγιανίδες: οι τρεις πρώτοι χαλίφες

## Ομεϋάδες της Δαμασκού και της Κόρδοβας

## Παραπομπές


## Εξωτερικοί σύνδεσμοι
* 

Κατηγορία:Άραβες

Ομευαδες
Κατηγορία:Πρώην κράτη της Ασίας
Κατηγορία:Πρώην αυτοκρατορίες της Ευρώπης
Κατηγορία:Πρώην αυτοκρατορίες της Ασίας
Κατηγορία:Πρώην αυτοκρατορίες της Αφρικής
Κατηγορία:Ιστορία του Ισλάμ
Κατηγορία:Ιστορία της Μεσογείου
Κούφα

Η **Κούφα** (αραβικά:  الكوفة) είναι πόλη του Ιράκ, περίπου 170 χλμ. νοτίως της Βαγδάτης και 10 χλμ. βορειοανατολικώς της πόλης Νατζάφ. Βρίσκεται στις όχθες του ποταμού Ευφράτη και έχει πληθυσμό 110.000 (απογραφή 2003).

Μαζί με τη Σαμάρα, την Κερμπάλα, την Καντιμίγια και τη Νατζάφ, η Κούφα είναι μία από τις πέντε ιρακινές πόλεις που είναι μεγάλης σπουδαιότητας για τους σιίτες μουσουλμάνους. Η πόλη ξεκίνησε -όπως και άλλες μεγάλες αραβικές πόλεις - σαν καταυλισμός των στρατιωτών και των γυναικών τους, τη περίοδο του χαλίφη Ομάρ  που τους ακολουθούσαν στην εισβολή τους στο Ιράκ. Σιγά - σιγά μεταβλήθηκε σε πόλη, των φυλών που αποφάσισαν να ζήσουν μόνιμα εκεί. Επί ηγεσίας του Αλί, έγινε η πρωτεύουσα του χαλιφάτου του, για όσο καιρό κράτησε  η εμφύλια διαμάχη των μουσουλμάνων.

Στη πόλη υπάρχει το Μεγάλο Τζαμί της Κούφα, ένα από τα παλαιότερα τζαμιά του Ισλάμ, χτισμένο τον 7ο αιώνα μ.Χ. Σε αυτή την πόλη ιδρύθηκε το Χαλιφάτο των Αββασιδών.
## Εξωτερικοί σύνδεσμοι

Κατηγορία:Πόλεις του Ιράκ
Κύπελλο Ισπανίας ποδοσφαίρου ανδρών 1915

Το κύπελλο Ισπανίας 1915 ήταν η δέκατη τρίτη φορά που διοργανώθηκε το κύπελλο.
Η διοργάνωση ξεκίνησε την 15 Απριλίου 1915 και τελείωσε στις 2 Μαΐου 1915 με τον Τελικό.

## Ομάδες

* **Βόρειος όμιλος**:Αθλέτικ Μπιλμπάο
* **Κεντρικός όμιλος**:Γκιμνάστικα Σοσιεδάδ
* **[[Γαλικία (Ισπανία)|Γαλικία]]**:Ρεάλ Φορτούνα Βίγο
* **[[Καταλωνία]]**:Εσπανιόλ Βαρκελόνης

## Ημιτελικοί
### Πρώτο σκέλος

### Δεύτερο σκέλος

*Η Αθλέτικ Μπιλμπάο νικάει 5&ndash;1 στο σύνολο*

*Το παιχνίδι * ήταν μονό. Η Εσπανιόλ νικάει 3-2.''

## Τελικός

Κυπελλο Ανδρων 1915
Κατηγορία:Εγχώρια ποδοσφαιρικά κύπελλα 1915
Μπάφαλο (Νέα Υόρκη)

To **Μπάφαλο** (αγγλικά: Buffalo, New York), είναι πόλη των ΗΠΑ στην αμερικανική πολιτεία της Νέας Υόρκης και είναι έδρα της κομητείας Ήρι. Ο πληθυσμός κυμαίνεται στους 279.462 κατοίκους (σύμφωνα με την απογραφή του 2021) και αποτελεί την δεύτερη μεγαλύτερη πόλη της πολιτείας, μετά την πόλη της Νέας Υόρκης. 

Μαζί με την πόλη Ναϊάγκαρα Φολς και κάποιες πόλεις γύρω από το Μπάφαλο, σχηματίζεται η μητροπολιτική περιοχή του Μπάφαλο-Ναϊαγκάρα Φολς, της οποίας ο πληθυσμός ανέρχεται σε 1,166,902 κατοίκους (σύμφωνα με την απογραφή του 2020). 

Η πόλη του Μπάφαλο, είναι κτισμένη στις ανατολικές ακτές της λίμνης Ήρι, και βρίσκεται ακριβώς απέναντι από τα Σύνορα ΗΠΑ-Καναδά (Οντάριο), στα δυτικά της πολιτείας της Νέας Υόρκης. 

## Ιστορία
Η πόλη ιδρύθηκε περίπου το 1789 ως μία μικρή εμπορική κοινότητα στο Μπάφαλο Κρηκ. Αναπτύχθηκε ταχύτατα μετά τη διάνοιξη της διώρυγας Ήρι το 1825, με την πόλη να βρίσκεται στο δυτικό της άκρο. Η πόλη το 1900 ήταν η 8η μεγαλύτερη στις ΗΠΑ και εν συνεχεία έγινε σημαντικός σιδηροδρομικός κόμβος και το μεγαλύτερο κέντρο αλέσματος αλευριού στη χώρα.

Η τύχη της πόλης άλλαξε το δεύτερο μισό του 20ού αιώνα, με τη διάνοιξη του θαλασσίου δρόμου του Αγίου Λαυρεντίου και τη μετακίνηση των αλευρόμυλων και της βαριάς βιομηχανίας σε άλλες χώρες, όπως η Κίνα. Με την αρχή του Άμτρακ τη δεκαετία του 1970, ο τερματικός σταθμός του Μπάφαλο εγκαταλείφθηκε, και τα τρένα πλέον σταθμεύουν στο κοντινό Ντέπιου. Το 1990 η πόλη είχε τον ίδιο πληθυσμό που είχε το 1900.
## Οικονομία
Σήμερα, οι κύριοι τομείς της οικονομίας είναι η φροντίδα υγείας και η εκπαίδευση, με την ύπαρξη του Μπάφαλο Νιαγκάρα Μέντικαλ Κάμπους και το Πανέπιστημιο της Νέας Υόρκης στο Μπάφαλο. Η ανεργία ανήλθε τον Αύγουστο του 2011 σε 7,3%. Το περιοδικό Forbes κατέταξε το Μπάφαλο ως το 10ο καλύτερο μέρος στις ΗΠΑ για την ανατροφή μιας οικογένειας.

## Διοίκηση
Δήμαρχος της πόλης είναι ο Σιν Ράιαν από 1η Ιανουαρίου 2026.

## Φωτοθήκη

Αρχείο:Buffalo Skyline.jpg|Πανοραμική άποψη του Μπάφαλο από την Λίμνη Ήρι. 
Αρχείο:Buffalo skyline 2014.jpg|Άποψη του κέντρου του Μπάφαλο. 
Αρχείο:Old County Hall Buffalo NY.jpg|Το κομητειακό μέγαρο της πόλης.
Αρχείο:Goldome.jpg|Η αποταμιευτική τράπεζα του Μπάφαλο.
Αρχείο:Buffalo City Hall and Monument.jpg|Το δημαρχείο του Μπάφαλο.
Αρχείο:Hotel Henry - Richardson-Olmsted Complex - 20170607 (cropped).jpg|Το διοικητήριο της πόλης.
Αρχείο:Peace Bridge - at Moonrise.jpg|Η Peace Bridge που αποτελεί σύνορο ΗΠΑ-Καναδά.
Αρχείο:Albright-Knox Art Gallery 2 (cropped).jpg|Η Γκαλερί του Μπάφαλο. 


## Παραπομπές


## Εξωτερικοί σύνδεσμοι

Μπαφαλο
Κατηγορία:Έδρες κομητειών της Νέας Υόρκης
__ΕΥΡΕΤΗΡΙΟ__
Στατιστικό στοιχείο

Στη Στατιστική ως **στοιχείο** και εξ αυτού **στατιστικό στοιχείο**, χαρακτηρίζεται οποιοδήποτε στατιστικό δεδομένο που έχει υποστεί σχετική επεξεργασία δηλαδή ταξινόμηση, ανάλυση και ερμηνεία. Παρότι τα στατιστικά στοιχεία αποτελούν την τελική μορφή των στατιστικών δεδομένων πολλές φορές αποδίδονται ως συνώνυμες έννοιες.

Τα στατιστικά στοιχεία λαμβάνουν διάφορες τιμές ή αξίες ανάλογα των μεταβλητών (ποσοτικών, ποιοτικών κ.ά.) με τις οποίες έχουν ταξινομηθεί και επεξεργαστεί. Η δε παρουσίασή τους καταχωρείται χωριστά σε στατιστικούς πίνακες είτε κατά γραμμή, είτε κατά στήλη στο τέλος των οποίων μπορεί και να αθροίζονται σε σύνολα.
Για παράδειγμα σε στατιστικό πίνακα απλής εισόδου, ή διπλής εισόδου τα στατιστικά στοιχεία καταχωρούνται σε στήλη/στήλες, στο τέλος των οποίων μπορεί και να αθροίζονται. Ενώ σε γενικούς στατιστικούς πίνακες, ή όταν γίνεται χρήση διχοτομικών και άλλων μεταβλητών φερόμενα σε γραμμές μπορεί να αθροίζονται στο τέλος των γραμμών καθώς και των στηλών.

* Το στατιστικό στοιχείο δεν θα πρέπει να συγχέεται με τη στατιστική μονάδα που μπορεί να είναι ένας ψηφοφόρος του οποίου οι προθέσεις είναι στατιστικά στοιχεία, ή οι επιλογές κατάταξης κάποιου στρατεύσιμου.

Ο όρος **συγκεντρωτικά στατιστικά στοιχεία**, ή **συνολικά στατιστικά στοιχεία** περιγράφει το σύνολο στατιστικών δεδομένα που προέρχονται από στατιστικά δείγματα ή επιμέρους στατιστικούς πληθυσμούς και υποπληθυσμούς τα οποία μετά την επεξεργασία τους αναλύονται κατά διάφορους τρόπους παρουσίασής τους, δηλαδή σε πίνακες, γραφικές παραστάσεις κλπ.

Στη μακροοικονομία ο όρος μπορεί να αφορά το συνολικό επίπεδο τιμών, ή το συνολικό ποσοστό πληθωρισμού
Στη μικροοικονομία ο όρος αφορά ολόκληρο τομέα της οικονομίας που αποτελείται από πολλούς στατιστικούς πληθυσμούς π.χ. επιχειρήσεις, ή των νοικοκυριών πόλης, ή νομού.
Στις συμπεριφορικές επιστήμες, ομοίως ο όρος μπορεί ν΄ αφορά μεγάλους στατιστικούς πληθυσμούς όπως εργάτες, φοιτητές, δημόσιους υπαλλήλους, ναυτικούς, εκλογείς κλπ.

Χαρακτηριστικό παράδειγμα συγκεντρωτικών στατιστικών στοιχείων είναι οι ψήφοι επί του συνόλου των εκλογικών τμημάτων μιας πόλης, ενός νομού, ή περιφέρειας, ή όλης της επικράτειας.

## Πηγές
* UNESCO "Λεξικό Κοινωνικών Όρων" (Ελληνική Έκδοση) 3 τόμοι, Εκδ. Ελληνική Παιδεία Αθήναι 1972, τομ.3ος, σελ.865.
* ΥΠΕΠΘ - Παιδαγωγικό Ινστιτούτο, συλλογικό έργο των Λεων. Αδαμόπουλο, Χαραλ. Δαμιανού, Ανδ. Σπέρκου "Μαθηματικά και Στοιχεία Στατιστικής" ΟΕΔΒ - Αθήνα 1999, σελ.61.
* Συλλογ. έργο των Π. Κικιλίας, Δ. Παλαμούρδας, Α. Πετράκης, Δ. Τσουκαλάς "Στατιστική - Πιθανότητες" Εκδ. Δηρος - Αθήνα 2001,  ISBN 960-8271-07-X, σελ.18-19.

Στοιχείο
Ιωάννης Θ. Γιαννόπουλος

Ο **Ιωάννης Θ. Γιαννόπουλος** ήταν Έλληνας πολιτικός από την Αχαΐα.

Είχε γεννηθεί στο Κάτω Γκέρμπεσι και καταγόταν από οικογένεια πολιτικών. Ήταν γιος του Θάνου Γιαννόπουλου, δήμαρχου Δύμης, και εγγονός του επίσης Ιωάννη αγωνιστή του 1821.

Είχε εκλεγεί βουλευτής Πατρών στις εκλογές του 1915, του 1920 και σε αυτές του 1935.
 

## Παραπομπές


Κατηγορία:Βουλευτές Πατρών
Κωνσταντίνος Κουρτίδης

Ο **Κωνσταντίνος Γ. Κουρτίδης** (1870 – 23 Νοεμβρίου 1944) ήταν ιατρός και διδάσκαλος, πολιτικός, βουλευτής και συγγραφέας από τη Θράκη.

## Βιογραφικό
Μία από τις μεγαλύτερες και σπουδαιότερες προσωπικότητες από τον Θρακικό χώρο. Ο Κωνσταντίνος Γεωργίου Κουρτίδης γεννήθηκε στην Αδριανούπολη το 1870. Τελείωσε το γυμνάσιο το 1888.  Στην συνέχεια γίνεται δημοδιδάσκαλος τού Ηδιριμοδείου δημοτικού σχολείου.  Φοίτησε δύο χρόνια στη Φιλοσοφική σχολή του Εθνικού Πανεπιστημίου, ενώ έχει κάνει σπουδές και στην ιατρική, όπου το 1899 αναγορεύεται αριστούχος διδάκτωρ. Κατόπιν, σε νεαρή ηλικία, διορίσθηκε ως διδάσκαλος στο Σουφλί, όπου και δημιούργησε την οικογένειά του. Νυμφεύτηκε τη Δέσποινα Παπαδοπούλου (τη Δέσπω την Παπαντικούδα), με την οποία και απέκτησε 2 παιδιά, τη Μαρίκα και το Γιώργο. Υπηρέτησε (1901-1904) ως υγειονομικός στο Λοιμοκαθαρτήριο. Έφυγε στην Αίγυπτο, όπου για λίγα χρόνια εξάσκησε το επάγγελμα τού ιατρού, ωστόσο το 1904 επέστρεψε στο Σουφλί κατά τους δύσκολους για τη Θράκη χρόνους και το σπίτι του έγινε κέντρο εθνικών αποφάσεων. Πριν πεθάνει, ζήτησε να θαφτεί στο χωριό Κορνοφωλιά. Πέθανε το Νοέμβριο του 1944 στην Αθήνα. Η κόρη του παραχώρησε το αρχοντικό στην ΕΤΒΑ, για να γίνει αυτό το πρώτο Μουσείου Μεταξιού της Ελλάδας.

## Πολιτικό έργο
Αναπτύσσει έντονη εθνική δραστηριότητα.  Ανήκει στο πατριωτικό κομιτάτο του Σουφλίου. Κατά την διάρκεια του Α' Βαλκανικού πολέμου, ο Κουρτίδης επιστρατεύεται στον τουρκικό στρατό ως στρατιωτικός ιατρός. Μετά την ανακήρυξη τής αυτονομίας της, η Δυτική Θράκη χωρίζεται σε τρία τμήματα και ο Κουρτίδης γίνεται πρόεδρος του Σουφλίου. Με την απελευθέρωση της Θράκης, εκλέγεται βουλευτής Αδριανουπόλεως και στη συνέχεια γερουσιαστής, ενώ το 1924 τοποθετείται Υπουργός Γενικός Διοικητής Θράκης από την κυβέρνηση τού Ανδρέα Μιχαλακόπουλου. Από το βήμα της βουλής αγωνίζεται για να αποκατασταθεί ο κόσμος των προσφύγων. Δείγμα των αγώνων του είναι η αγόρευσή του στην Βουλή, με κυριότερα ζητήματα τη στέγαση και την περίθαλψη, που δημοσιεύθηκε στην εφημερίδα «Μακεδονία» στις 30/5/1921. Ήταν άνθρωπος της δράσης και τού στοχασμού, σεμνός και τίμιος.

## Συγγραφικό έργο
Έχει να παρουσιάσει, πέρα από καθοριστικές πολιτικές αποφάσεις και ένα πολυτάλαντο συγγραφικό έργο με χρονογραφήματα, λαογραφία τού τόπου, ιστορικές μελέτες. Σπουδαία έργα του:
* "Άπαντα" (1910-1912): περιλαμβάνει "Σιναϊτικαί αναμνήσεις", "Οδοιπορικό του Αγίου Όρους", "Ιστορία της Θράκης", "Θρακικά" (1926). 
* Ένα βιβλίο με κεφάλαια για την "αρχαία Θράκη και τους Θράκες", "Αρχαία Ελληνικά Μυστήρια" (1934).  

## Παραπομπές


## Πηγές
* 
* 
* 

Κατηγορία:Έλληνες συγγραφείς του 20ού αιώνα
Κατηγορία:Βουλευτές Έβρου
Κατηγορία:Έλληνες υπουργοί Γενικοί Διοικητές Θράκης
Κατηγορία:Έλληνες γερουσιαστές
Αθανάσιος Γ. Γιαννόπουλος

Ο **Αθανάσιος Γιαννόπουλος** (1899 - 5 Απριλίου 1993) ήταν Έλληνας πολιτικός από την Αχαΐα. Καταγόταν από οικογένεια πολιτικών του Κάτω Γκέρμπεσι και αγωνιστών του 1821. 

Είχε εκλεγεί βουλευτής Αχαΐας στις εκλογές του 1946 με τον Συνδυασμό Εθνικής Πολιτικής Ενώσεως (Σοσιαλιστικό Δημοκρατικό Κόμμα) συγκεντρώνοντας 3.818 σταυρούς, στις εκλογές του 1951 με την ΕΠΕΚ , στις εκλογές του 1956 με τη Δημοκρατική Ένωση, και στις εκλογές του 1964 με την Ένωση Κέντρου.

Είχε χρηματίσει υπουργός στην Κυβέρνηση Στέφανου Στεφανόπουλου 1965, υπουργός Συγκοινωνιών από 17 Σεπτεμβρίου 1965 και υπουργός Υγιεινής από 11 Μαΐου 1966 έως 22 Δεκεμβρίου 1966 .

## Παραπομπές


Κατηγορία:Βουλευτές Αχαΐας
Κατηγορία:Έλληνες υπουργοί Υγιεινής
Κατηγορία:Έλληνες υπουργοί Συγκοινωνιών
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με το Δημοκρατικό Σοσιαλιστικό Κόμμα
Λεωνίδας Γκολφινόπουλος

Ο **Λεωνίδας Γκολφινόπουλος** (Πάτρα 1832 - Πάτρα 2 Ιανουαρίου 1914) ήταν Έλληνας υπουργός στρατιωτικών, στρατιωτικός και πολιτευτής. 

Ήταν στρατιωτικός και γρήγορα έφτασε στον βαθμό του υποστράτηγου ξεκινώντας από απλός στρατιώτης φτάνοντας στην ανώτερη βαθμίδα. Ήταν προσωπικός φίλος του Χαρίλαου Τρικούπη και όταν αυτός έγινε υπουργός στρατιωτικών έβαλε την Γκολφινόπουλο προσωπάρχη του υπουργείου. 
 
Πολέμησε στον Ελληνοτουρκικό πόλεμο του 1897 με τον βαθμό του ταξίαρχου και μπήκε με την στρατιωτική του μονάδα στο Τούρκικο έδαφος. Διετέλεσε στην συνέχεια φρούραρχος Αθηνών.

Είχε πάρει μέρος σε βουλευτικές εκλογές του 1875 με το Ρουφικό κόμμα χωρίς να εκλεγεί έχοντας πάρει 3754 ψήφους.

Δεν παντρεύτηκε ποτέ. Ήταν άτεκνος και είχε δύο αδελφές και έναν αδελφό.

## Παραπομπές


Κατηγορία:Έλληνες αξιωματικοί του Στρατού Ξηράς
Γ
TD

Η συντομογραφία λατινικών χαρακτήρων **TD** ή **Td** ή **td** μπορεί να αναφέρεται:

## Γεωγραφικοί προσδιορισμοί
*Στo Τσαντ, χώρα της Αφρικής κατά ISO 3166-2
**Στον .td top-level domain κωδικό για το Τσαντ στο διαδίκτυο.
*Στο Τρινιντάντ και Τομπάγκο, χώρα της Καραϊβικής κατά NATO.

## Άλλες χρήσεις
*Στον Τροπικό κυκλώνα,
*Στο εμβόλιο κατά της Διφθερίτιδας και του τετάνου
*Στους Tangerine Dream, γερμανικό συγκρότημα.
*Στον Turbo Diesel είδος κινητήρα.
Κέτσαπ μπανάνας

Το **κέτσαπ μπανάνας** ή **σάλτσα μπανάνας** είναι μία Φιλιππινέζικη σάλτσα που παρασκευάζεται από πολτοποιημένη μπανάνα, ζάχαρη, ξύδι και μπαχαρικά. Το φυσικό της χρώμα είναι σκούρο κίτρινο αλλά συνήθως βάφεται κόκκινο για να μοιάζει περισσότερο με το κέτσαπ ντομάτας. Παρασκευάστηκε πρώτη φόρα κατά την διάρκεια του Δευτέρου παγκοσμίου πολέμου όπου υπήρχε έλλειψη ντομάτας αλλά αντιθέτως μεγάλη παραγωγή μπανάνας.  

## Γεύση και χρήση
Το κέτσαπ μπανάνας έχει πιο γλυκιά γεύση από το κέτσαπ ντομάτας και είναι παρόμοιο στην γεύση με την Ινδονησιακή σάλτσα σόγιας και την Ταϊλανδέζικη γλυκιά σάλτσα τσίλι. Στα Φιλιππινέζικα νοικοκυριά αυτό το καρύκευμα χρησιμοποιείται ευρέως. Το προσθέτουν σχεδόν σε όλα τα πιάτα όπως ομελέτες, χοτ ντοκ, σάντουιτς, τηγανιτές πατάτες, Ψάρι και κρέας. Επίσης το κέτσαπ μπανάνας χρησιμοποιείται σε μακαρονάδες. Υπάρχει επίσης και μία *καυτή* έκδοση της σάλτσας όπου προστίθενται πικάντικα μπαχαρικά η οποία είναι το ίδιο γλυκιά με την απλή, απλά πιο καυτερή. 

Το κέτσαπ μπανάνας εξάγεται σε χώρες που έχουν σημαντικό φιλιππινέζικο πληθυσμό (ΗΠΑ,Καναδάς, Ηνωμένο Βασίλειο, Σαουδική Αραβία, Κουβέιτ, Χονγκ Κονγκ, Γαλλία, Ελβετία, Αυστραλία, Νέα Ζηλανδία). 

Η Φιλιππινέζα τεχνολόγος τροφίμων Μαρία Ορόσα επινόησε την συνταγή του κέτσαπ μπανάνας.

## παραπομπές


Κατηγορία:Σάλτσες
Ιωάννης Γαλανόπουλος

Ο **Ιωάννης Γαλανόπουλος**, ήταν Έλληνας βιομήχανος και πολιτικός από την Πάτρα.

Ήταν σταφιδέμπορος και είχε βιοτεχνία με έδρα την Παραλία Πατρών.Είχε εκλεγεί βουλευτής Αχαΐας στις εκλογές του 1933 και στις εκλογές του 1935.

## Παραπομπές


Κατηγορία:Βουλευτές Αχαΐας
Κατηγορία:Έλληνες βιομήχανοι